Ердоған Обамамен Гүленді қайтару мәселесін талқыламақшы
"Ердоған Обамамен Гүленді қайтару мәселесін талқыламақшы" | "https://abai.kz/post/45486"
TITLE: Ердоған Обамамен Гүленді қайтару мәселесін талқыламақшы
URL: https://abai.kz/post/45486
META: "Ердоған Обамамен Гүленді қайтару мәселесін талқыламақшы" | "https://abai.kz/post/45486"
DATE: 01.09.2016
AUTHOR(s): Абай-Ақпарат
TOTAL WORDS: 97
TEXT: Түркия президенті Режеп Тайып Ердоған түрік оппозициялық қайраткері Фетхуллах Гүленді қайтару мәселесін АҚШ президенті Барак Обамамен "Үлкен жиырмалық" саммитінде талқылауды көздеп отыр. Саммит 4 қыркүйекте Қытайда өтеді. Бұл туралы Түркия президентінің өкілі Ибрагим Калын мәлімдеді. Вашингтон бұл мәлімдемеге әзірге жауап берген жоқ. 24 тамызда Анкараға барған АҚШ вице-президенті Джо Байден Құрама Штаттардың діни қайраткер Гүленге тағылған айыптардың қаншалықты дұрыстығын бағалау үшін Түркиямен әріптестік орнататынын мәлімдеген. Анкара АҚШ-та тұратын Гүленді биыл шілдеде Түркияда әскери төңкеріс жасауға талпынды деп айыптап отыр. Бұл айыптардың барлығын жоққа шығарған Гүлен кінәсін тәуелсіз сот дәлелдеген жағдайда ғана елге оралуға дайын екенін мәлімдеді. Абай-ақпарат
